Document ID: /roh_data/filtered/fineweb-2-filterrobots_roh.jsonl.gz/59615

Sagliains: Nov areal da spetga in Engiadina?
-
- Zoom
- Colonnas vegni a dar er vinavant davant il portal dil Vereina
Il tema areal da spetga a Sagliains , il portal en il sid dal tunnel dal Veraina, è puspè actual. Quest enviern haja puspè dat pliras fins d’emna in temp da spetga da passa duas uras. Per part era er stagnada la via da l’Engiadina.
Il Grond cusseglier da Sur Tasna, Jachen Bezzola aveva perquai inoltrà la dumonda a la regenza grischuna per in terz stizzi a l’entrada da la staziun Sagliains.
Investiziun betg giustifitgada
La resposta davart la regenza è negativa, quai surtut causa ch’ils custs da 2,3 milliuns francs na fissan betg giustifitgads in vista als pacs dis da spetga.
Però vegnia uss evaluada la pussibilità da realisar ina zona da spetga a Lavin sin l’areal da militar. Quai per 150 fin 180 autos. Schebain che la resposta davart l’armada è anc averta, valitescha la vischnanca da Lavin la soluziun sco realisabla e positiva. (rtr/rm/ac)